ai4bharat/Pralekha huggingface dataset:
नीति आयोग
भारत में हेल्थ केयर इनोवेशन में सुधार के लिए अटल इनोवेशन मिशन ने एस्टर डीएम हेल्थकेयर के साथ साझेदारी की
नीति आयोग के अटल इनोवेशन मिशन ने हेल्थ केयर इनोवेशन तथा परिणामों में बदलाव लाने एवं सुधार लाने के उद्देश्य से देश भर में मिशन के नवाचार तथा उद्यमिता संबंधी पहलों में सकारात्मक समर्थन के लिए एस्टर डीएम हेल्थकेयर के साथ साझेदारी की है।
अटल इनोवेशन मिशन और एस्टर के बीच एक रणनीतिक साझेदारी के आशय-पत्र पर हस्ताक्षर किए गए और दोनों पक्षों के बीच आदान-प्रदान किया गया। डिजिटल हेल्थ केयर के क्षेत्र में इच्छुक उद्यमियों के बीच नवाचार और उद्यमिता को बढ़ावा देने के लिए भारत में अटल इनोवेशन मिशन के कार्यक्रमों और उसके लाभार्थियों की विभिन्न पहलों का समर्थन करना इस आशय-पत्र का उद्देश्य है।
एस्टर डीएम हेल्थकेयर ग्रुप की इकाई एस्टर डिजिटल हेल्थ इंक्यूबेटर  देश भर में अटल इनोवेशन मिशन की अन्य पहलों के अलावा विभिन्न अटल इन्क्यूबेशन सेंटरों , स्थापित ऊष्मायन केंद्र , अटल सामुदायिक नवप्रवर्तन केंद्र  और अटल टिंकरिंग लैब्स  का समर्थन करने में एक प्रमुख भूमिका निभाएगी।
इसका लक्ष्य डिजिटल प्राथमिक देखभाल पर ध्यान केंद्रित करने और डिजिटल स्वास्थ्य उद्यमिता के एक समृद्ध ईको-सिस्टम की स्थापना के साथ स्वास्थ्य देखभाल के क्षेत्र में अभिनव समाधान की दिशा में मील का पत्थर तय करने के लिए देश भर में एआईसीएस, ईआईसी और एटीएल के साथ मजबूती से जुड़ना है।
अटल इनोवेशन मिशन के साथ इस आशय-पत्र के अनुसार एस्टर को एआई हेल्थकेयर रिसर्च, एडीएचआई, एस्टर डिजिटल हेल्थ सेंटर ऑफ एक्सीलेंस और विभिन्न एआईएम पहलों के तहत शुरुआत के लिए के लिए एस्टर फ़ेडरेटेड लर्निंग डेटा बैंक, अन्य आवश्यक सुविधाओं तक पहुंच प्रदान की जाएगी।
नीति आयोग के अटल इनोवेशन मिशन के मिशन निदेशक आर रमानन ने एस्टर के साथ वर्चुअल आशय-पत्र का आदान-प्रदान करते हुए कहा कि इस साझेदारी से भारत के स्वास्थ्य देखभाल की प्रणाली में देशभर में बदलाव आएगा।
उन्होंने कहा कि निजी क्षेत्र और अंतर्राष्ट्रीय संगठनों के साथ सहयोगात्मक मूल्य-वर्धित साझेदारी देशभर में नवाचार और उद्यमशीलता को बढ़ावा देने के लिए अटल इनोवेशन मिशन की पहलों के लिए महत्वपूर्ण है। एस्टर के साथ अटल इनोवेशन मिशन की साझेदारी भारत के चिकित्सा उपकरणों और हेल्थ केयर प्रणाली में बदलाव के प्रयासों को डिजिटल स्वास्थ्य अनुसंधान और नवाचारों में उन्नत बनाने के प्रयासों को बहुत महत्व देगी।
इनोवेशन एंड रिसर्च के ग्रुप चीफ डॉ. सतीश प्रसाद रथ ने कहा कि सशक्त शिक्षा/एआई द्वारा संचालित डिजिटल स्वास्थ्य में भारत में स्वास्थ्य सेवा को सुलभ और सस्ता बनाने की परिवर्तनकारी क्षमता है। डिजिटल स्वास्थ्य स्टार्टअप को अक्सर अपनी उपयोगिता के साक्ष्य बनाने की चुनौती का सामना करना पड़ता है और साथ ही डॉक्टरों और रोगियों द्वारा महसूस की जाने वाली आवश्यकता पर ध्यान केंद्रित करना पड़ता है। एस्टर के नैदानिक सिमुलेशन लैब के साथ, एस्टर के इनोवेशन एंड रिसर्च सेंटर की एक अनूठी पहल, स्टार्टअप अपने मॉडल को एस्टर डेटा बैंक में उपलब्ध वास्तविक विश्व डेटा के साथ मान्य कर सकते हैं। अस्पताल इमर्सन कार्यक्रम का लाभ प्राप्त करने के क्रम में, स्टार्टअप उद्यमी नर्सों, डॉक्टरों, स्वास्थ्य कर्मचारियों और सीएक्सओ से अंतर्दृष्टि प्राप्त कर सकते हैं, जो उनके बाजार को अपनाने के संदर्भ में महत्वपूर्ण होने जा रहा है।
राष्ट्रपति सचिवालय
प्रेस विज्ञप्ति
राष्ट्रपति ने निर्देश दिया है कि डॉ. किरण बेदी पुडुचेरी के उपराज्यपाल पद से हट जाएंगी और उन्होंने तेलंगाना के राज्यपाल डॉ. तमिलिसाई सुंदराजन को उनके अपने कार्यों के अलावा पुडुचेरी के उपराज्यपाल के कार्यों का निर्वहन करने के लिए नियुक्त किया है। उनकी नियुक्ति यह पदभार ग्रहण करने की तिथि से पुडुचेरी के उपराज्यपाल कार्यालय के लिए कोई नियमित व्यवस्था होने तक प्रभावी रहेगी।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 349वां दिन
भारत का समग्र टीकाकरण कवरेज 144.45 करोड़ के ऐतिहासिक आंकड़े के पार
आज शाम 7 बजे तक 59 लाख से ज्यादा टीके की खुराक दी गई
भारत का कोविड-19 टीकाकरण कवरेज आज 144.45 करोड़  के ऐतिहासिक आंकड़े को पार कर गया। आज शाम 7 बजे तक 59 लाख  से ज्यादा टीके की खुराक दी गई। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्लू
|
|
पहली खुराक
|
|
10387547
|
|
दूसरी खुराक
|
|
9707201
|
|
एफएलडब्लू
|
|
पहली खुराक
|
|
18385569
|
|
दूसरी खुराक
|
|
16887083
|
|
18-44 साल उम्र समूह
|
|
पहली खुराक
|
|
498697475
|
|
दूसरी खुराक
|
|
330125015
|
|
45-59 साल उम्र समूह
|
|
पहली खुराक
|
|
194336219
|
|
दूसरी खुराक
|
|
149917082
|
|
60 साल से अधिक
|
|
पहली खुराक
|
|
121292470
|
|
दूसरी खुराक
|
|
94826364
|
|
कुल दी गई पहली खुराक
|
|
843099280
|
|
कुल दी गई दूसरी खुराक
|
|
601462745
|
|
कुल
|
|
1444562025
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक:30 दिसंबर 2021 
|
|
एचसीडब्लू
|
|
पहली खुराक
|
|
143
|
|
दूसरी खुराक
|
|
4442
|
|
एफएलडब्लू
|
|
पहली खुराक
|
|
168
|
|
दूसरी खुराक
|
|
9994
|
|
18-44 साल उम्र समूह
|
|
पहली खुराक
|
|
1032993
|
|
दूसरी खुराक
|
|
3236593
|
|
45-59 साल उम्र समूह
|
|
पहली खुराक
|
|
228836
|
|
दूसरी खुराक
|
|
859215
|
|
60 साल से अधिक
|
|
पहली खुराक
|
|
129073
|
|
दूसरी खुराक
|
|
451851
|
|
कुल दी गई पहली खुराक
|
|
1391213
|
|
कुल दी गई दूसरी खुराक
|
|
4562095
|
|
कुल
|
|
5953308
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
कोयला मंत्रालय
कोयला मंत्रालय ने कोयला क्षेत्र में अनुसंधान एवं विकास के लिए प्रस्ताव आमंत्रित किए
कोयला मंत्रालय ने अकादमिक संस्थानों और अनुसंधान संगठनों से शोध प्रस्ताव आमंत्रित किए हैं। कोयला क्षेत्र में अनुसंधान एवं विकास के लिए महत्वपूर्ण क्षेत्रों में निम्नलिखित क्षेत्र शामिल हैं:-
 भूमिगत खनन और ओपन कास्ट खनन से उत्पादन और उत्पादकता को बेहतर बनाने के लिए उन्नत प्रौद्योगिकी/पद्धति
 सुरक्षा, स्वास्थ्य और पर्यावरण में सुधार
 अपशिष्ट से संपदा
 कोयले और स्वच्छ कोयला प्रौद्योगिकियों का वैकल्पिक उपयोग
 कोयला लाभ और उपयोग
 अन्वेषण
 नवाचार और स्वदेशीकरण 
वेबसाइट: https://scienceandtech.cmpdi.co.in पर दिशानिर्देश, प्रारूप और ऑनलाइन आवेदन करने की सुविधा उपलब्ध है और प्रस्ताव जमा करने की अंतिम तिथि 15 जुलाई, 2023 है।
किसी भी तरह की अधिक जानकारी/स्पष्टीकरण प्राप्त करने के लिए यूएस, कोयला मंत्रालय की ईमेल hitlar.singh85[at]nic[dot]in या जीएम , सीएमपीडीआई , ईमेल: gmsnt.cmpdi@coalindia.in पर संपर्क कर सकते हैं:
प्रधानमंत्री कार्यालय
प्रधानमंत्री ने पूर्वोत्तर के सर्वांगीण विकास के लिए परिवर्तनकारी पहल साझा की - 'पूर्वोत्तर कल्याण के 8 वर्ष'
प्रधानमंत्री श्री नरेन्द्र मोदी ने पिछले 8 वर्षों के दौरान पूर्वोत्तर के सर्वांगीण विकास के लिए परिवर्तनकारी पहलों के बारे में अपनी वेबसाइट, नमो ऐप और माईगॉव से लेख और ट्वीट थ्रेड साझा किए हैं।
प्रधानमंत्री ने ट्वीट में कहा:
“पिछले 8 वर्षों में पूर्वोत्तर में अभूतपूर्व विकास हुआ है। बुनियादी ढांचे के निर्माण, बेहतर स्वास्थ्य सेवा, शिक्षा सुनिश्चित करने और क्षेत्र के विभिन्न राज्यों की समृद्ध संस्कृतियों को लोकप्रिय बनाने पर ध्यान केंद्रित किया गया है। #पूर्वोत्तर कल्याण के 8 वर्ष”
“पूर्वोत्तर के सर्वांगीण विकास के लिए परिवर्तनकारी पहल। #पूर्वोत्तर कल्याण के 8 वर्ष”
राष्ट्रपति सचिवालय
राष्ट्रपति ने अल्लूरि सीताराम राजू के 125वें जन्मोत्सव वर्ष के समापन समारोह की शोभा बढ़ाई
राष्ट्रपति श्रीमती द्रोपदी मुर्मु ने हैदराबाद में आज  को अल्लूरि सीताराम राजू की 125वें जन्मोत्सव वर्ष के समापन समारोह को संबोधित किया।
समारोह को संबोधित करते हुये राष्ट्रपति ने कहा कि अल्लूरि सीताराम राजू की अन्याय और शोषण के खिलाफ लड़ाई भारत के स्वतंत्रता संग्राम का गौरवपूर्ण अध्याय रहा है। उन्होंने कहा कि सभी लोगों और विशेषतौर से युवा पीढ़ी को उनके साहस और देशभक्ति के बारे में जानकारी होनी चाहिये।
राष्ट्रपति ने कहा कि अल्लूरि सीताराम राजू का जीवन जाति और वर्ग के आधार पर भेदभाव किये बिना समाज को एकजुट करने का एक बेहतर उदाहरण है। उन्होंने कहा कि अल्लूरि सीताराम राजू को आदिवासी समाज ने पूरी तरह से अपना बना लिया था और उन्होंने भी इस समाज की खुशियों और दुखों को अपनी खुशी और दुख मान लिया था। उन्हें एक आदिवासी योद्धा के रूप में याद किया जाता है और यही उनकी सही पहचान है। वह अपनी शहादत तक आदिवासी समाज के अधिकारों के लिये लड़ते रहे। उन्होंने कहा कि यह हम सब का कर्तव्य है कि हम ऐसे महान स्वतंत्रता सैनानी के बलिदान को याद करें। उन्होंने बुद्धीजीवियों, विशेषतौर से समाजशास्त्रियों और इतिहासकारों से आग्रह किया कि उन्हें अल्लूरि सीताराम राजू जैसे स्वतंत्रता सेनानी के योगदान के बारे में नागरिकों, विशेषतौर से युवा पीढ़ी के बीच जागरूकता बढ़ाने का काम करना चाहिये।
राष्ट्रपति ने कहा कि समाज के वंचित तबके की भलाई के लिये निःस्वार्थ और निडर होकर काम करना अल्लूरि सीताराम राजू के जीवन का संदेश है। उन्होंने आगे कहा कि उनके विचारों को अपने जीवन और व्यवहार में अपनाकर ही हम उन्हें सच्ची श्रद्धांजलि दे सकते हैं। उन्होंने सभी से देश और समाज के हित में अल्लूरि सीताराम राजू के मूल्यों और विचारों को अपनाने का आग्रह किया।
राष्ट्रपति के भाषण का मूलपाठ देखने के लिये यहाँ क्लिक करें
मंत्रिमण्डल
कैबिनेट ने विशाखापत्तनम में नये रेल जोन बनाने की मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने दक्षिण मध्य रेलवे और पूर्वी तटीय रेलवे को पुनर्गठित करके विशाखापत्तनम में नये रेल जोन तथा रायगड़ा को नये रेल मंडल का मुख्यालय बनाने की मंजूरी दी है। ।
लाभ :
नये रेल जोन की स्थापना से रेल परिचालन का अधिकतम उपयोग होगा और इससे क्षेत्र के लोगों की लंबे समय से चली आ रही मांग भी पूरी होगी।
सांख्यिकी एवं कार्यक्रम कार्यान्वयन मंत्रालय
केरल के आपदा प्रभावित क्षेत्रों पुनर्वास कार्यों के लिए 102 सांसदों ने अपने एमपीएलडीएस कोष से 43.67 करोड़ रुपये का योगदान किया
सांख्यिकी और कार्यक्रम कार्यान्वयन मंत्रालय के एमपीएलडीएस डिवीजन के 8 अक्टूबर 2018 तक के आंकड़े बताते हैं कि पार्लियामेंट लोकल एरिया डेवलपमेंट स्कीम के तहत 102 सांसदों ने केरल के आपदा प्रभावित क्षेत्रों पुनर्वास कार्यों के लिए अपने एमपीएलडीएस फंड से 43.67 करोड़ रुपये का योगदान किया। इन सांसदों में राज्यसभा के 56 सदस्यों ने 29.57 करोड़ रुपये का योगदान किया जबकि लोकसभा के 46 सदस्यों ने 14.10 करोड़ रुपये का योगदान दिया। प्रत्येक 30 सांसदों ने 1 करोड़ रुपये का योगदान दिया जबकि 11 सांसदों ने 50 लाख रुपये और 14 ने 25 लाख रुपये का योगदान दिया। बाकी सांसदों ने 1 लाख से 25 लाख रुपये तक का योगदान किया। पार्लियामेंट लोकल एरिया डेवलपमेंट स्कीम के तहत आपदा प्रभावित इलाकों के लिए एक सांसद अपने एमपीएलडीएस फंड से 1 करोड़ रुपये तक की मदद कर सकता है।
आंकड़ों के मुताबिक योगदान करने वाले सांसदों में 14 उत्तर प्रदेश से, 11 महाराष्ट्र से, 9 बिहार से, 7 गुजरात से और आंध्र प्रदेश, असम, हरियाणा, पंजाब और राजस्थान से चार जबकि दिल्ली, हिमाचल प्रदेश, कर्नाटक, मध्य प्रदेश और तमिलनाडु से तीन तीन सांसद हैं। वहीं छत्तीसगढ़, गोवा, झारखंड, ओडिशा, पश्चिम बंगाल से दो-दो सांसदों ने योगदान दिया। इसके अलावा चंडीगढ़, दादर एवं नगर हवेली, दमन व दीयू, जम्मू कश्मीर, मणिपुर, मिजोरम और त्रिपुरा के एक एक सांसद ने केरल के आपदा प्रभावित क्षेत्र की मदद की।
पूरा विवरण जानने के लिए इस लिंक को देखा जा सकता है
सांसद स्थानीय क्षेत्र विकास योजना  के तहत यह प्रावधान है कि संसद सदस्य गंभीर आपदा से प्रभावित क्षेत्रों में पुनर्वास और पुनर्निर्माण कार्यों के लिए धन का योगदान कर सकते हैं। गृह मंत्रालय की तरफ से केरल बाढ़ को गंभीर प्रकृति की आपदा घोषित किए जाने के बाद केन्द्रीय सांख्यिकी कार्यक्रम कार्यान्वयन मंत्री डीवी सदानंद गौड़ा ने 24 अगस्त, 2018 को संसद के सभी सदस्यों से केरल के प्रभावित क्षेत्रों में पुनर्वास कार्यों के लिए अपने एमपीएलडीएस फंड से योगदान देने की अपील जारी की थी।
एमपीएलडीएस फंड के इस्तेमाल करने के दिशानिर्देशों को आसान बनाया गया ताकि बिना किसी देरी के योगदान किया जा सके। केरल में बाढ़ प्रभावित क्षेत्रों/जिलों में पुनर्वास कार्यों में इस्तेमाल करने के लिए एमपीएलडीएस फंड को लेकर संशोधित दिशानिर्देश को मुख्य सचिव के स्तर पर प्रशासनिक मंजूरी प्रदान की गई। एमपीएलएडी योजना की देखरेख करने वाले राज्य नोडल विभाग चुने गए कार्यों, खर्च की गई राशि आदि का ब्योरा रखेगा और इसे तिमाही आधार पर मंत्रालय को प्रस्तुत किया जाएगा जिसका उपयोग पुनर्वास कार्यों के वास्ते किया जाना है। इस राशि को ग्रहण करने के लिए केरल सरकार ने पहले से ही एक बैंक खाता खोल रखा था। इस बैंक खाते में अब तक 3 करोड़ रुपये आ चुके हैं। मंत्रालय जल्द से जल्द धनराशि के सुचारु हस्तांतरण के लिए संबंधित जिला नोडल प्राधिकरणों के साथ काम कर रहा है।
उपभोक्ता कार्य, खाद्य एवं सार्वजनिक वितरण मंत्रालय
केन्द्रीय उपभोक्ता मामले, खाद्य एवं सार्वजनिक वितरण मंत्री श्री रामविलास पासवान ने हिन्दी पखवाड़ा पुरस्कार-2019 वितरित किए
दुनिया के प्रत्येक देश की अपनी भाषा है, भारत में हिन्दी ही एकमात्र भाषा है जो अंग्रेजी का स्थान ले सकती हैः श्री रामविलास पासवान
केन्द्रीय उपभोक्ता मामले, खाद्य एवं सार्वजनिक वितरण मंत्री श्री रामविलास पासवान ने आज कृषि भवन में उपभोक्ता मामले विभाग के अधिकारियों और कर्मचारियों को हिन्दी पखवाड़ा पुरस्कार-2019 वितरित किए। श्री पासवान ने सभी विजेताओं को बधाई दी और प्रमाण पत्र एवं पुरस्कार वितरित किए। इस अवसर पर श्री पासवान ने कहा कि दुनिया के प्रत्येक देश की अपनी भाषा है। महात्मा गांधी और सुभाष चन्द्र बोस जैसे नेता हिन्दी भाषी नहीं थे इसके बावजूद उन्होंने हिन्दी को राष्ट्र भाषा के रूप में अपनाने का समर्थन किया। उन राजनेताओं ने महसूस किया कि भारत में हिन्दी ही एकमात्र भाषा है जो अंग्रेजी का स्थान ले सकती है, क्योंकि यह सबसे अधिक लोगों द्वारा बोली जाती है और इसे आसानी से समझा भी जा सकता है।
श्री पासवान ने कहा कि भारत की संस्कृति, परम्परा और भाषा देश की विरासत है। अंग्रेजी अंतिम भाषा है जो इस देश में आई। उन्होंने सभी अधिकारियों व कर्मचारियों से हिन्दी को बढ़ावा देने और दैनिक जीवन में हिन्दी का अधिक से अधिक उपयोग करने का आग्रह किया। उन्होंने कहा कि प्रत्येक मंत्रालय में एक हिन्दी प्रकोष्ठ होना चाहिए, जो यह सुनिश्चित करे कि सभी कार्य हिन्दी में हो रहें है या इनका हिन्दी में अनुवाद किया जा रहा है।
श्री पासवान ने इस बात पर खुशी जाहिर करते हुए कहा कि मंत्रालय में हिन्दी का उपयोग बढ़ा है। इसके लिए उन्होंने सभी मंत्रालय कर्मियों को बधाई दी। उन्होंने आग्रह किया कि आसान हिन्दी का प्रयोग किया जाना चाहिए। कठिन हिन्दी के उपयोग से बचना चाहिए।
उपभोक्ता मामले विभाग के सचिव श्री अविनाश के. श्रीवास्तव ने सभी विजेताओं को बधाई दी और सरकारी कार्यों में हिन्दी के महत्व के बारे में बताया। यह गर्व का विषय है कि हिन्दी पखवाड़ा के दौरान प्रतिभागियों की संख्या में निरंतर बढ़ोतरी हो रही है।
इस अवसर पर श्री पासवान ने श्री यशपाल शर्मा द्वारा रचित कविता संग्रह ‘बेटियां’ को जारी किया। श्री यशपाल शर्मा उपभोक्ता मामले विभाग में राजभाषा प्रभाग के संयुक्त निदेशक हैं।
वित्त मंत्रालय
विनिमय दर अधिसूचना संख्या 104/2021- सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए केन्द्रीय अप्रत्यक्ष कर एवं सीमा शुल्क बोर्ड एतद् द्वारा 16 दिसंबर 2021 को जारी केंद्रीय अप्रत्यक्ष कर और सीमा शुल्क इसके द्वारा केंद्रीय अप्रत्यक्ष कर और सीमा शुल्क अधिसूचना संख्या 98/2021 - सीमा शुल्क  में निम्नलिखित संशोधन किया गया। यह 28 दिसंबर, 2021 से प्रभावी होगा, विवरण इस प्रकार है।
उक्त अधिसूचना की अनुसूची-1 में क्रम संख्या 18 के लिए और उसके बाद प्रविष्टियाँ संबंधित हैं, निम्नलिखित को प्रतिस्थापित किया जाएगा, जिसका विवरण इस प्रकार है: -
अनुसूची-I
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रत्येक इकाई की विनिमय दर
|
|

|
|

|
|

|
||
||
|

|
|

|
||
||
|

|
|

|
|
18.
|
|
तुर्की लीरा
|
|
7.10
|
|
6.65
|
||
||
||
||
|
प्रधानमंत्री कार्यालय
प्रधानमंत्री ने कारगिल विजय दिवस पर कारगिल युद्ध के नायकों को याद किया
प्रधानमंत्री श्री नरेन्द्र मोदी ने कारगिल विजय दिवस के अवसर पर कारगिल युद्ध के शहीदों को श्रद्धांजलि अर्पित की है। श्री मोदी ने कहा कि कारगिल विजय दिवस भारत के उन महान शूरवीरों की वीर गाथा को दर्शाता है, जो देशवासियों के लिए सदैव प्रेरणा के स्रोत बने रहेंगे।
एक ट्वीट में प्रधानमंत्री ने कहा;
“कारगिल विजय दिवस भारत के उन अद्भुत पराक्रमियों की शौर्यगाथा को सामने लाता है, जो देशवासियों के लिए सदैव प्रेरणाशक्ति बने रहेंगे। इस विशेष दिवस पर मैं उनका हृदय से नमन और वंदन करता हूं। जय हिंद!”
स्वास्थ्य एवं परिवार कल्याण मंत्रालय
कोविड-19 टीकाकरण अपडेट
राज्यों/केंद्र शासित प्रदेशों को 27.28 करोड़ से अधिक टीके उपलब्ध कराये गए
राज्यों/केंद्र शासित प्रदेशों के पास लगाये जाने के लिए 1.82 करोड़ से अधिक खुराकें अभी भी उपलब्ध
राष्ट्रव्यापी टीकाकरण अभियान के हिस्से के रूप में, भारत सरकार राज्यों/केंद्र शासित प्रदेशों को नि:शुल्क कोविड टीके उपलब्ध कराने के जरिये उनकी सहायता करती रही है। इसके अतिरिक्त, भारत सरकार राज्यों/केंद्र शासित प्रदेशों द्वारा टीकों की प्रत्यक्ष खरीद को भी सुगम बनाती रही है। टीकाकरण टेस्ट, ट्रैक, ट्रीट एवं कोविड से बचने के लिए सामाजिक व्यवहार के साथ-साथ महामारी के नियंत्रण तथा प्रबंधन के लिए भारत सरकार की व्यापक रणनीति का एक अंतरंग हिस्सा है।
कोविड-19 टीकाकरण की उदार और त्वरित चरण-3 रणनीति का कार्यान्वयन 1 मई 2021 से आरंभ हुआ है।
इस रणनीति के तहत, प्रत्येक महीने किसी भी विनिर्माता की सेंट्रल ड्रग लैबोरेट्ररी  स्वीकृत टीकों के 50 प्रतिशत की खरीद भारत सरकार द्वारा की जाएगी। यह राज्य सरकारों को पूरी तरह नि:शुल्क रूप से इन टीकों को उपलब्ध कराना जारी रखेगी जैसाकि यह पहले से ही करती रही है।
भारत सरकार ने अभी तक नि:शुल्क श्रेणी और प्रत्यक्ष राज्य खरीद श्रेणी के जरिये राज्यों/केंद्र शासित प्रदेशों को 27.28 करोड़ से अधिक  टीके उपलब्ध कराये हैं।
इनमें से, अपव्यय सहित कुल उपभोग 25,45,45,692 टीकों  का हुआ है।
राज्यों/केंद्र शासित प्रदेशों के पास अभी भी लगाये जाने के लिए 1,82 करोड़ से अधिक  कोविड टीके उपलब्ध हैं।
रक्षा मंत्रालय
भारतीय रक्षा उद्योग की वैश्विक पहुंच के लिए इंडोनेशिया के साथ आपसी सहयोग बढ़ाने पर वेबिनार और एक्सपो का आयोजन
भारत और इंडोनेशिया के बीच मंगलवार को एक वेबिनार का आयोजन किया गया। ये 'भारतीय रक्षा उद्योग की वैश्विक पहुंच को बढ़ाने के लिए इंडोनेशनिया के साथ आपसी सहयोग को बढ़ाने के लिए वेबिनार और एक्सपो' विषय पर आधारित था। इसका आयोजन रक्षा मंत्रालय के रक्षा उत्पादन विभाग के तत्वावधान में किया गया।
ये वेबिनार उस श्रृंखला का हिस्सा है जो मैत्री देशों के बीच रक्षा उद्योग से जुड़े उत्पादों के निर्यात को बढ़ाने और अगले पांच वर्षों के लिए तय 5 बिलियन डॉलर के निर्यात के उद्देश्य को प्राप्त करने की ओर बड़ा कदम है।
इसमें दोनों देशों महत्वपूर्ण पदाधिकारियों ने भाग लिया और रक्षा उत्पादों के स्थानीयकरण को बढ़ावा देने के साथ-साथ सशस्त्र बलों को तकनीकी तौर पर सशक्त करने पर जोर दिया।
इस वेबिनार में बड़ी भारतीय कंपनियों जैसे एल एंड टी डिफेंस, अशोक लेलैंड लिमिटेड, भारत फॉर्ज, टाटा ऐरोस्पेस एंड डिफेंस, एमकेयू, गोआ शिपयार्ड लिमिटेड और भारत इलैक्ट्रॉनिक्स लिमिटेड ने हिस्सा लिया और अपने उत्पादों की एक झलक पेश की। वहीं इंडोनेशिया से भी पीटी पिंदाड, पीटी पाल, पीटी लेन, पीटी दहाना और पीटी दिरगांतरा ने अपनी प्रजेंटेशन दीं।
इस वेबिनार में 150 से ज्यादा प्रतिभागियों ने हिस्सा लिया और एक्सपो में 100 से ज्यादा वर्चुअल प्रदशर्नी स्टॉल लगाए गए थे।
प्रधानमंत्री कार्यालय
प्रधानमंत्री ने कार्मिक एवं प्रशिक्षण विभाग  द्वारा आयोजित चिंतन शिविर में भाग लिया
प्रधानमंत्री श्री नरेन्द्र मोदी ने आज कार्मिक एवं प्रशिक्षण विभाग द्वारा आयोजित चिंतन शिविर में भाग लिया।
प्रधानमंत्री ने ट्वीट किया:
“@DoPTGoI द्वारा आयोजित चिंतन शिविर में भाग लिया। अधिकारियों के साथ बातचीत की तथा विभाग में तालमेल एवं दक्षता को और बेहतर बनाने के तरीकों पर प्रकाश डाला।”
विज्ञान एवं प्रौद्योगिकी मंत्रालय
जैव प्रौद्योगिकी विभाग के स्थापना दिवस पर प्रमुख मिशनों की शुरूआत
विज्ञान और प्रौद्योगिकी मंत्रालय में जैव प्रौद्योगिकी विभाग ने आज नई दिल्ली में अपना 33वां स्थापना दिवस मनाया, जिसकी विषय वस्तु “सेलीब्रेटिंग बायोटेक्नोलॉजी : बिल्डिंग इंडियन एज एन इनोवेशन नेशन” रखी गई थी।
इस अवसर पर केन्द्रीय विज्ञान और प्रौद्योगिकी मंत्री डॉ. हर्षवर्धन ने जैव प्रौद्योगिकी अनुसंधान नवोन्मेष और प्रौद्योगिकी उत्कृष्टता  पुरस्कार प्रदान किए। डॉ. हर्षवर्धन ने स्वास्थ्य सेवा, फसलों की बेहतर किस्मों, पशु निदान और स्वच्छ ऊर्जा उत्पादन के लिए प्रौद्योगिकी के लिए सस्ते समाधानों का विकास और उनके व्यावसायिकरण द्वारा अनेक क्षेत्रों में बड़े पैमाने पर उसका प्रभाव पैदा करने में पिछले 33 वर्षों के दौरान जैव प्रौद्योगिकी विभाग की भूमिका को उजागर किया। उन्होंने क्षमता निर्माण के क्षेत्र, नई जानकारी सृजित करने, समानंतरण अनुसंधान और जैव प्रौद्योगिकी स्टार्ट-अप प्रणाली को बढ़ावा देने में हुई प्रगति की जानकारी दी।
डॉ. हर्षवर्धन ने स्थापना दिवस समारोह में प्रमुख मिशनों की घोषणा की, जिनमें अटल जय अनुसंधान, बायोटैक मिशन-राष्ट्रीय स्तर पर प्रासंगिक प्रौद्योगिकी नवोन्मेष उपक्रम  शामिल है, जिसके अगले पांच वर्ष के दौरान स्वास्थ्य, कृषि और ऊर्जा के क्षेत्रों में बदलाव की उम्मीद है। इस मिशन में जीएआरबीएच-आईएनआई भी शामिल है। यह मिशन मां और बच्चे के स्वास्थ्य को बढ़ावा देने और समय से पूर्व जन्म के लिए भविष्यवाणी करने वाले साधनों को विकसित करने संबंधी है, आईएनडीसीईपीआई- यह मिशन स्थानीय बीमारियों के लिए सस्ते टीके विकसित करने के लिए है, बायोफोर्टिफाइड और प्रोटीन समृद्ध गेहूं का विकास-पोषण अभियान में योगदान शामिल है।
डॉ. हर्षवर्धन ने बताया कि विभाग ने हाल ही में विभिन्न संस्थानों में कौशल विकास केन्द्रों की स्थापना की है और कौशल विज्ञान कार्यक्रम के कार्यान्वयन के लिए राज्य विज्ञान और प्रौद्योगिकी परिषद के साथ सहयोग किया है, जिसका उद्देश्य प्रविष्टि के स्तर पर छात्रों के लिए जैव प्रौद्योगिकी के विविध क्षेत्रों में उपकरणों और तकनीक में प्रशिक्षित करने के लिए उच्च गुणवत्ता वाले हाथ प्रदान करना है। इस अवसर पर डॉ. हर्षवर्धन ने डीबीटी क्रियाकलापों के बारे में एक लघु फिल्म का अनावरण किया, नई डीबीटी वेबसाइट शुरू की और काफी टेबल बुक जारी की।
डीबीटी सचिव डॉ. रेणु स्वरूप ने अपने उद्घाटन भाषण में अनुसंधान और अंतरण का आधार मजबूत करने तथा निरंतरता और आगे बढ़ने पर जोर दिया। उन्होंने नवोन्मेष और उद्यमिता को बढ़ावा देने में बीआईआरएसी की भूमिका को उजागर किया, जिसके परिणामस्वरूप 500 से अधिक स्टार्ट-अप्स, देश भर के 35 बायोइन्क्यूबेटरों को सहयोग मिला है।
-----
आर.के.मीणा/एएम/केपी/वाईबी – 558
(Visitor Counter : 773
विज्ञान एवं प्रौद्योगिकी मंत्रालय
डॉ. हर्षवर्धन ने हैदराबाद में सेंटर फॉर सेलुलर मॉलिक्यूलर बायोलॉजी में एनएसजी सुविधा का उद्घाटन किया
केन्द्रीय स्वास्थ्य और परिवार कल्याण, विज्ञान, प्रौद्योगिकी और पृथ्वी विज्ञान मंत्री डॉ. हर्षवर्धन ने आज हैदराबाद में सेंटर फॉर सेलुलर मॉलिक्यूलर बायोलॉजी  में अगली पीढ़ी अनुक्रमण  सुविधा का उद्घाटन किया। इस सुविधा में उच्च जीनोम अनुक्रमण और नैदानिक नमूनों के डायग्नोस्टिक अनुक्रमण की प्रौद्योगिकी शामिल है। 8 करोड़ रुपये की लागत से खरीदी गई अति आधुनिक मशीन 8 मिनट में 18,000 नमूनों का अनुक्रमण कर सकती है। एनएसजी द्वारा प्रसव पूर्व अनुवांशिक जांच और परामर्श में मदद से निदान और उपचार के लिए महत्वपूर्ण अनुवांशिक डाटा का बड़े पैमाने पर सृजन होगा। डॉ. हर्षवर्धन ने सीसीएमबी में नए कौशल, प्रशिक्षण और व्याख्यान हॉल परिसर की आधारशिला भी रखी।
डॉ. हर्षवर्धन ने सीएसआईआर के तहत कृषि मिशन परियोजना के एक हिस्से के रूप में निर्मित किए जाने वाले ‘स्केलअप फैसेलिटी फॉर एग्रो केमिकल्स’ की भी आधारशिला रखी। इस परियोजना का उद्देश्य सस्ती और प्रदूषण संबंधी मुद्दों से मुक्त प्रक्रियाओं का विकास करना है। एग्रो मिशन में सतत कृषिजन प्रक्रियाओं को विकसित करने में किसानों की दिलचस्पी को बढ़ावा देने पर ध्यान दिया गया है।
सीएसआईआर-सीसीएमबी, आईआईसीटी और एनजीआरआई के कर्मचारियों और छात्रों को संबोधित करते हुए डॉ. हर्षवर्धन ने कहा कि एनएसजी सुविधा से दुलर्भ किस्म की अनुवांशिक बीमारियों के इलाज के लिए दवाइयां खोजने में मदद मिलेगी। उन्होंने कहा कि वैज्ञानिक सामाजिक जवाबदेही विकसित करना और अनुसंधान उद्योग को हस्तांतरित करना तथा जनता की मदद करने का काम सुनिश्चित करने की जरूरत है। उन्होंने कहा कि अभी हाल में केन्द्रीय मंत्रिमंडल ने राष्ट्रीय चिकित्सा आयोग विधेयक को मंजूरी दी है। इस विधेयक को जल्दी ही संसद में प्रस्तुत किया जाएगा।
उन्होंने कहा कि प्रधानमंत्री 2022 तक नए भारत का लक्ष्य हासिल करना चाहते हैं। स्वास्थ्य मंत्रालय का बजटीय आवंटन 150 प्रतिशत बढ़ाया गया है। आयुष्मान भारत योजना से अभी तक 10.7 करोड़ लोगों को लाभ मिला है और 16,000 अस्पताल इस योजना के तहत पैनल में सूचीबद्ध हुए हैं। सरकार 2025 तक टीबी उन्मूलन के लिए प्रतिबद्ध है। उन्होंने यह भी कहा कि रोकथाम अनेक बीमारियों की कुंजी है। ईटिंग राइट  के बारे में एक सामाजिक अभियान शुरू किया जाना चाहिए ताकि लोगों को शिक्षित किया जा सके और उचित खान-पान आदतों को अपनाने पर जोर दिया जा सके।